[{"text_idx": "#000008", "text": "Cymdeithas yr Iaith yn ymuno a\u0302\u2019r galw i wella cyllido cylchronau a chyfnodolion Cymreig\nAngen manteisio ar \"gyfle euraidd\" i ehangu addysg Gymraeg yng ngogledd Powys\nMynnu statws cyfartal i ddirwyon parcio Cymraeg\nDatgan pryder am ymlyniad Cyngor Sir Ga\u0302r at Erthygl 4\nPrifardd Eisteddfod yr Urdd am weld twf addysg Gymraeg yn ei sir frodorol\nCwblha'r ffurflen isod i dansygrifo i gylchlythyr y Gymdeithas."}, {"text_idx": "#000009", "text": "Cymdeithas yr Iaith yn ymuno a\u0302\u2019r galw i wella cyllido cylchronau a chyfnodolion Cymreig"}, {"text_idx": "#000010", "text": "Angen manteisio ar \"gyfle euraidd\" i ehangu addysg Gymraeg yng ngogledd Powys"}, {"text_idx": "#000013", "text": "Prifardd Eisteddfod yr Urdd am weld twf addysg Gymraeg yn ei sir frodorol"}, {"text_idx": "#000014", "text": "Cwblha'r ffurflen isod i dansygrifo i gylchlythyr y Gymdeithas."}, {"text_idx": "#000015", "text": "Mae Cymdeithas yr Iaith wedi cyhuddo Adran Addysg Cyngor Ynys Mo\u0302n o geisio ail-wisgo hen bolisi o gau ysgolion gwledig mewn dillad newydd. Mae ymgynghoriad cyhoeddus ar hyn o bryd (ac yn dod i ben ddydd Mercher nesaf 17/5) ar Strategaeth ddrafft \"Moderneiddio Cymunedau Dysgu a Datblygu'r Gymraeg\" sydd a\u0302 bygythiad ymhlyg i gau hyd at 17 o ysgolion cynradd sydd a\u0302 llai na 91 o blant ynddynt."}, {"text_idx": "#000016", "text": "Ar ran y Gymdeithas, dywed Ffred Ffransis:\n\"Mae hon yn ddogfen ddiddychymyg a digalon gan y Cyngor, a'r prif nod yw trio gwthio unwaith eto eu hobsesiwn i gau ysgolion gwledig Cymraeg. Yma maen nhw'n gwisgo hen bolisi a rhagfarn mewn dillad newydd gan honni mai ceisio lleihau o\u0302l-troed carbon yw'r nod oherwydd adeiladau diffygiol y mae'r Cyngor ei hun yn euog o beidio a buddsoddi ynddynt, a thrwy honni eu bod yn ymateb I agenda gwrth-dlodi Llywodraeth Cymru sydd ei hun wedi rhoi llawer o'r ysgolion ar Restr Ysgolion Gwledig i'w gwarchod trwy fod rhagdyb o blaid eu cadw ar agor.\n\"Yn anhygoel, honna'r Cyngor eu bod yn gweithredu i ddatblygu'r Gymraeg trwy danseilio cymunedau gwledig Cymraeg wrth gau'r ysgolion. Mae'r Cyngor yn tristau fod demograffeg y cymunedau'n newid trwy fod llai o bobl ifainc, ac eto am gau ysgolion fel ei bod yn llai tebyg byth y bydd teuluoedd ifainc yn ymgartrefu yn y cymunedau hyn heb ysgol i'w plant. Byddwn fel Cymdeithas yn anfon ein hymateb llawn i'r strategaeth ddrafft at ysgolion a Chynghorau Cymuned yn ardaloedd gwledig yr ynys, a byddwn yn cefnogi pob cymuned sydd am frwydro dros eu dyfodol\""}, {"text_idx": "#000017", "text": "Mae ymateb Cymdeithas yr Iaith i'r ymgynghoriad i'w weld yma"}]